শরীর (বৌদ্ধ দর্শন)
শরীর (সংস্কৃত: शरीर) হলো বৌদ্ধ দর্শন অনুসারে মুক্তা বা স্ফটিক-এর মতো পুঁতির আকৃতির বস্তু যা বৌদ্ধ আধ্যাত্মিক গুরুদের দাহ করা ছাইয়ের মধ্যে পাওয়া যায়। মহাপরিনিব্বাণ সুত্তে অনুসারে বুদ্ধের শবদাহের ধ্বংসাবশেষকে ধাতু বলা হয়েছে। শরীর তাদের সাথে যুক্ত ব্যক্তিদের মনের ধারা ও অভিজ্ঞতার মধ্যে 'আশীর্বাদ' ও 'করুণা' (অধিষ্ঠান) উৎপন্ন বা উদ্দীপ্ত করার জন্য রাখা হয়। হিমালয় বৌদ্ধ ঐতিহ্যে শরীর মন্দকে দূরে রাখতেও বিশ্বাস করা হয়।